གཞན་ཡང་ཁོང་གིས་འདས་པའི་ལོ་གཅིག་ནང་དགའ་སྤོབས་བྱེད་དགོས་པའི་གནད་དོན་ཁག་ཅིག་ཡོད་སྐོར་གསུངས་སོང་བའི་ནང་།བཀའ་ཟུར་རྗེ་བཙུན་པད་མ་ལ་རྒྱ་གར་དབུས་གཞུང་བུད་མེད་དང་བྱིས་པའི་ནུས་སྟོབས་གོང་སྤེལ་ལྷན་ཁང་ནས་ཕྱི་ལོ་༢༠༡༧ལོའི་བུད་མེད་གཟེངས་སུ་ཐོན་པའི་གཟེངས་རྟགས་དེ་འདི་ལོའི་ཕྱི་ཟླ་༣པའི་ཚེས་༨ཉིན་རྒྱ་གར་སྲིད་འཛིན་ཕོ་བྲང་ནང་དུ་འབུལ་བཞེས་གནང་ཡོད་པ་དང་།དེ་བཞིན་བོད་ཁྱིམ་གྱི་སློབ་ཟུར་འབུམ་རམས་པ་པདྨ་དབྱངས་ཅན་ཤེས་རིག་བཀའ་བློན་དུ་འདེམས་ཐོན་བྱུང་ཡོད་པ་དང་།དེ་ནི་བོད་ཕྲུག་ཁྱིམ་སྡེའི་སློབ་ཕྲུག་ཡོངས་ནས་བཀའ་བློན་གྱི་འགན་བཞེས་མཁན་ཆེས་ཐོག་མ་དེ་ཡིན་སྐོར།གཞན་ཡང་བོད་ཁྱིམ་གྱི་སློབ་གྲྭ་ཁག་ཅིག་སློབ་སྦྱོང་དང་ལག་ཤེས་ཀྱི་ཐོག་ནས་རྒྱ་གར་ཁྱོན་ཡོངས་ནས་གཟེངས་སུ་ཐོན་པ་བྱུང་ཡོད་པ་དང་།དེ་བཞིན་རྒྱ་གར་རྒྱལ་ཡོངས་ནས་གློག་བརྙན་སྒྲིག་སྦྱོར་བ་རྩེ་ཕུད་ཀྱི་གཟེངས་རྟགས་བོད་ཁྱིམ་སློབ་ཟུར་བསྟན་འཛིན་སྐུ་མཆོག་ལ་ཐོབ་པ་བཅས་སོགས་རེད་འདུག